  Виталий Пронин Галина Перевозчикова: Кылем арын городысь 5 номеро нылпи библиотекалэн юртаз усьтӥськиз выжы калыкъёслэн огазеяськонъёссылэсь ужзэс радъянъя центр.«Удмурт нылкышно кенеш» огазеяськонлэн Вотка городысь ёзэз 4 ар ужамезлы йылпумъянъёс лэсьтӥз, кивалтӥсь бырйиз.Люкаськемъёс кивалтон ужез азьланяз но нуыны оскизы городысь 44 номеро нылпи садысь воспитательлы, «Чигвесь» нылкышно клубен кивалтӥсьлы Галина Перевозчиковалы. Галина Николаевналэн та ныпъетэз нуэмезлы туэ 10 ар тырмиз ни. Пӧртэм ужрадъёс, пумиськонъёс ортчытъяло, нылпи садэ ветлӥсь покчиосты, школаын дышетскись пиналъёсты, соослэсь анай-атайёссэс ужазы кыско. Ужало городысь вань удмурт огазеяськонъёсын дэмен, воргоронъёс но палэнэ уг кылё.Кылем арын городысь 5 номеро нылпи библиотекалэн юртаз усьтӥськиз выжы калыкъёслэн огазеяськонъёссылэсь ужзэс радъянъя центр. Табере татын пӧртэм адӟытонъёс, конкурсъёс ортчытъяны луэ. Кылсярысь, удмурт анаез данъяса, семьяослы, эшъёслы сӥзем туспуктэмъёсын выставка радъязы. «Удмурт нылкышно кенеш» огазеяськонэн но «Удмурт дунне» газетэн радъям «Удмурт ныпъет» конкурслы синмаськыса, ныпъетлы сӥзем ужрад ортчытӥзы.- Мар ортчытӥськом «Чигвесь» клубенымы, со ужрадъёсты нылпи садамы но выжтӥськомы. Кылсярысь, азькышетлы сӥзем ужрад ортчытӥмы, соя нимысьтыз альбом дасямы. Табере соин тодматскыны быгато выжы калыкъёслэн центразы ветлӥсьёс но, - шуэ 44 номеро нылпи садысь воспитатель, «Удмурт нылкышно кенеш» огазеяськонлэн ёзэныз кивалтӥсьлэн воштӥсез Людмила Князева. Мар ортчытӥськом «Чигвесь» клубенымы, со ужрадъёсты нылпи садамы но выжтӥськомы.Нылкышно огазеяськонлэн ужамезлы йылпумъян лэсьтон ужрад огшоры ӧз ортчы, со сӥземын вал Гордкушман сюан йылоллы. Галина Перевозчикова шуэмъя, бакча ужъёс йылпумъяськем бере вашкалаосмы  ӝӧк вылэ гордкушманлэсь пӧртэм пӧрамъёс пуктылӥзы, шулдыръяськизы, сюлмаськонъёссэс вераллязы.  Пумиськонэ лыктэмъёс кырӟазы, маскаръяськизы, удмуртлык пумысен вераськон ӝутӥзы. Тросэз городын улӥсьёс возьдасько, пе, удмурт луэмзэс возьматыны.Югдурез умоятыны юрттысалзы удмурт кылъя курсъёс. 1 номеро школаысь покчиосты дышетӥсь Светлана Степановна Широбокова кылем арын арлыдоос, егитъёс но пиналъёс пӧлын 72 час ӵоже урокъёс нуиз. Шуэ, мылкыд карисьёс трос вал, но ветлӥзы ӧжытэз. Дышетӥсь та ужзэ туэ но азьланьтыны турттэ, оске, кутскем уж одно ик пайда сётоз.Лия МАЛЫХ  